**Náplň činnosti školského špeciálneho pedagóga v materskej škole**

Školský špeciálny pedagóg v MŠ:

1. vykonáva **odborné činnosti** **v rámci špeciálnopedagogickej diagnostiky, individuálneho, alebo skupinového poradenstva a intervencie deťom** zo sociálne znevýhodneného prostredia, deťom s mentálnym postihnutím, sluchovým postihnutím, zrakovým postihnutím, telesným postihnutím, s narušenou komunikačnou schopnosťou, autizmom alebo ďalšími pervazívnymi vývinovými poruchami, viacnásobným postihnutím, chorým alebo zdravotne oslabeným, s vývinovými poruchami a odborné činnosti spojené s reedukáciou porúch správania. Poskytuje špeciálnopedagogické poradenstvo a konzultácie zákonným zástupcom detí a pedagogickým zamestnancom škôl,
2. spolupodieľa sa **na vytváraní, aktualizácii, inovácii IVVP pre deti so ŠVVP**, následne sa podieľa na jeho aplikácii v praxi,
3. realizuje **individuálnu a skupinovú špeciálnopedagogickú screeningovú diagnostiku** sociálne a zdravotne znevýhodnených detí,
4. **kompletizuje dokumentáciu individuálne začlenených detí** a dohliada na používanie kompenzačných pomôcok odporúčaných zariadeniami výchovného poradenstva a prevencie,
5. **odborne zabezpečuje integráciu a inklúziu** zdravotne znevýhodnených detí a ich dokumentáciu a následne odporúča zákonnému zástupcovi dieťaťa odborné vyšetrenie v príslušnom CPPPaP,
6. **systematicky sa vzdeláva** a sleduje nové prístupy a trendy v odborných oblastiach súvisiacich s náplňou, poslaním a koncepciou MŠ,
7. spolupracuje a podieľa sa na **vypracovaní akčného plánu** pre inkluzívne vzdelávanie,
8. **vedie presnú evidenciu** (záznamový hárok a portfólio každého dieťaťa) riešených prípadov v rámci individuálnej a skupinovej činnosti s deťmi,
9. **zachováva mlčanlivosť** o skutočnostiach, o ktorých sa dozvedel pri vykonávaní prác vo verejnom záujme,
10. **pripravuje deti so špeciálnopedagogickými potrebami pre vstup do základnej školy**, aktívne pomáha rodičom a zamestnancom škôl pri výbere optimálneho spôsobu zaškolenia,
11. poskytuje **konzultácie a poradenstvo** ostatným pedagógom v MŠ a aj rodičom dieťaťa počas celej školskej dochádzky,
12. **spolupracuje s ostatnými poradenskými zariadeniami** predovšetkým s centrom špeciálno-pedagogického poradenstva a centrom pedagogicko-psychologického poradenstva a prevencie,
13. **zabezpečuje písomnú dokumentáciu** potrebnú k odoslaniu do centier poradenstva od rodičov a triednych učiteľov, sprostredkováva priamy kontakt so psychológmi, špeciálnymi pedagógmi, s pedopsychiatrom, s inými odbornými lekármi,
14. **orientuje sa v diagnózach jednotlivých detí**, v prognózach ich stavu, v anamnéze, socio-kultúrnom, prípadne aj ekonomickom zázemí dieťaťa,
15. podieľa sa na **sociálnom, spoločenskom začlenení dieťaťa** so ŠVVP do rovesníckych skupín,
16. dozerá **na podporu budovania,** v čo najvyššej možnej miere, **samostatnosti** znevýhodneného dieťaťa (napr. aj vo vzťahu k spolupráci s asistentom učiteľa), podieľa sa na učení dieťaťa k samostatnosti do takej miery, do akej to dovolí charakter jeho znevýhodnenia,
17. aktívne sa zúčastňuje **prijímania nových detí** a pri ich adaptácii na nový kolektív MŠ,
18. podieľa sa na **koordinácii práce asistentov učiteľov**,
19. podieľa sa na **plánovaní inkluzívneho vzdelávania školy** a tvorbe školského vzdelávacieho programu v oblasti práce s deťmi so ŠVVP,
20. odporúča a podľa potreby sa podieľa na **úprave prostredia triedy**, navrhuje úpravu interiéru tak, aby bol v súlade so ŠVVP dieťaťa, navrhuje zmeny v organizácii vyučovania v súlade so vzdelávacími programami pre jednotlivé druhy znevýhodnení,
21. zúčastňuje sa **priamej výchovno - vzdelávacej činnosti** s cieľom bližšie spoznať triedu, jednotlivé deti, pozoruje ich prácu počas edukácie,
22. podieľa sa na **budovaní špeciálnopedagogickej knižnice**, pripravuje a zhromažďuje materiál pre prácu s deťmi (pracovné listy, cvičenia a pod.),
23. organizuje, prípadne realizuje **prednáškovú činnosť** (v prípade potreby oboznamuje pedagogických zamestnancov s aktuálnymi otázkami v oblasti špeciálnopedagogickej teórie a praxe,
24. zabezpečuje **ochranu osobných údajov detí** a citlivých informácií o nich,
25. podieľa sa na **spracovaní štatistík** materskej školy,
26. **sleduje platnú legislatívu** a legislatívne zmeny v oblasti vzdelávania žiakov so ŠVVP a špeciálnopedagogického poradenstva,
27. **priebežne a pravidelne** **sa vzdeláva** (samoštúdium, účasť na odborných seminároch, prednáškach a vzdelávaniach), orientuje sa v inovatívnych prístupoch, metódach a formách práce s deťmi so ŠVVP,
28. spolupracuje s vedením školy pri zabezpečovaní výchovno-vzdelávacieho procesu, participuje na **vytváraní pozitívnej klímy** materskej školy.
29. zachováva mlčanlivosť o skutočnostiach, o ktorých sa dozvedel pri vykonávaní prác vo verejnom záujme.

V ............................... dňa

....................................... ..........................................

 podpis zamestnanca podpis riaditeľa